stanford-oval/wikipedia huggingface dataset:
Jakub Zbořil

| Jakub Zbořil |
| --- | --- |

Henkilötiedot
Syntynyt: 21. helmikuuta 1997 (ikä 27) Brno, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  91 kg
Seura
Seura:  HC Pardubice
Sarja:  Tipsport Extraliga
Pelaajaura
Pääsarjaura:  (2018–)
Aik. seurat:  Saint John Sea Dogs (QMJHL) Providence Bruins (AHL) Boston Bruins (NHL) HC Kometa Brno (ČEL) Cleveland Monsters (AHL)
NHL-varaus:  13. varaus, 2015 Boston Bruins
KHL-varaus:  115. varaus, 2014 Lokomotiv Jaroslavl
Jakub Zbořil (s. 21. helmikuuta 1997 Brno, Tšekki) on tšekkiläinen jääkiekkopuolustaja, joka pelaa Tšekin pääsarjassa Extraliga-joukkue HC Pardubicessä. Boston Bruins varasi Zbořilin ensimmäisellä kierroksella 13. pelaajana vuonna 2015.
Pelityyli

Elite Prospects -sivuston Curtis Joen mukaan Zbořil on fiksu ja nopeajalkainen kahden suunnan puolustaja, joka pelaa omilla vahvuuksillaan sekä hyökkäys-, puolustus- että keskialueella. Vaikka hän ei pelaisikaan näkyvästi ja tehokkaasti, Zbořil pyrkii tekemään pienet asiat hyvin ja pelaamaan yksinkertaisesti. Joen mukaan hän on vahvimmillaan neutraalilla vyöhykkeellä, mutta pystyy muuttamaan pelin suuntaa nopeasti. Zbořil on myös hyvä sijoittumaan, luistelemaan ja hän on energinen. Zbořil ei myöskään pelkää laittaa kroppaa likoon. Joen mukaan hän on myös joukkuepelaaja, jolla on hyvät kädet sekä kova ja tarkka laukaus.
Zbořil mainitaankin Elite Prospectsin analyysin päätteeksi kokonaisvaltaiseksi puolustajaksi, jolla on harvoja heikkouksia. Hänet mainitaan "low-risk, high-reward" -tyyppiseksi puolustajaksi, jota voi vertailla pelityyliltään Keith Yandleen.
Ura > Seuraura

Zbořil on HC Kometa Brnon kasvatti. Hän oli kaudella 2010–2011 seuran C-nuorten tehokkain puolustaja tehoilla 8+22=30, joilla Zbořil sijoittui Tšekin C-juniorisarjan puolustajien pistepörssissä kolmanneksi. Hän voitti sarjan mestaruuden vuosina 2011 ja 2013. Omaha Lancers varasi Zbořilin 37. pelaajana USHL:n varaustilaisuudessa 2013, mutta hän ei kuitenkaan siirtynyt joukkueeseen. Zbořil jatkoi kaudella 2013–2014 Brnossa, jonka A-nuorten tehokkain puolustaja hän oli tehoilla 5+16=21. Zbořil vahvisti myös seuran B-nuoria, joiden sisäisen tehotilaston hän voitti kevään 2014 pudotuspeleissä lukemalla +8.
Lokomotiv Jaroslavl varasi Zbořilin 115. pelaajana KHL:n varaustilaisuudessa 2014. Samana kesänä myös QMJHL-joukkue Saint John Sea Dogs varasi hänet viidentenä pelaajana CHL:n varaustilaisuudessa. Zbořil siirtyi Sea Dogsiin kaudeksi 2014–2015 ja hän oli 13 osumallaan joukkueen eniten maaleja tehnyt puolustaja. Tehopisteitä runkosarjassa syntyi 33. Zbořil valittiin kauden päätteeksi QMJHL:n tulokkaiden tähdistökentälliseen.
Boston Bruins varasi Zbořilin koko NHL:n varaustilaisuuden 13. pelaajana kesällä 2015. Jo saman kesän heinäkuussa hän teki kolmivuotisen tulokassopimuksen joukkueen kanssa. Zbořil siirtyi kaudeksi 2015–2016 vielä Sea Dogsin QMJHL-joukkueen vahvuuteen. Hän aloitti siellä myös kauden 2016–2017. Hän voitti kauden päätteeksi QMJHL:n mestaruuden, President’s Cupin.
Maaliskuussa 2024 Bruins kauppasi Zbořilin ja kolmannen kierroksen varausvuoron vuoden 2027 varaustilaisuudessa Columbus Blue Jacketsiin vaihdossa Andrew Peekeen.
Syyskuussa 2024 Zbořil siirtyi tryout-sopimuksella New Jersey Devilsiin.
Ura > Maajoukkueura

| Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2013 | jääkiekko |  |
Zbořil pelasi alle 20-vuotiaiden MM-kilpailuissa vuosina 2016 ja 2017. Vuoden 2016 turnauksessa hänet valittiin Yhdysvaltoja vastaan pelatun puolivälieräottelun päätteeksi Tšekin ottelun parhaaksi pelaajaksi. Vuoden 2017 turnauksessa Zbořil oli joukkueen paras syöttäjä ja jakoi Tšekin sisäisen pistepörssin voiton Filip Hronekin kanssa.
Zbořil pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Vuoden 2015 turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Zbořil pelasi myös Ivan Hlinkan muistoturnauksessa vuosina 2013 ja 2014 voittaen ensimmäisestä turnauksesta pronssia. Jälkimmäisessä turnauksessa hän oli tehoilla 4+2=6 Tšekin paras maalintekijä Lukáš Jašekin kanssa sekä toiseksi paras pistemies hänen jälkeensä. Zbořil pelasi myös alle 19-vuotiaiden World Junior A Challengessa vuonna 2013.
Muuta

Zbořilin isoveli Adam on jääkiekkohyökkääjä, joka pelaa Slovakian Extraligan HC Nové Zámkyssa.
Suomen euroviisukarsinta 1993

| Eurovision laulukilpailu 1993>  Suomen euroviisukarsinta |
| --- | --- |
Päivämäärä:  6. maaliskuuta
Tapahtumapaikka:  Ylen tv-studio 2, Pasila, Helsinki
Juontaja(t):  Ari Korvola
Kapellimestari:  Olli Ahvenlahti
Valintamenetelmä:  Alueraadit
Kilpailumenetelmä:  Kutsukilpailu
Voittaja:  Katri Helena ”Tule luo”
Suomi Eurovision laulukilpailussa 
 ◄ 1992  1994 ► 
Suomen euroviisukarsinta 1993 oli kilpailu, jossa valittiin Suomen edustaja vuoden 1993 Eurovision laulukilpailuun. Kilpailu pidettiin 1990-luvun alun laman ollessa syvimmillään, joten kilpailu järjestettiin mahdollisimman pienimuotoisena. Kilpailuun kutsuttiin kahdeksan suomalaissäveltäjää, ja kappaleet esittivät Katri Helena, Paula Koivuniemi, Arja Koriseva ja Marjorie, kukin kaksi kappaletta. Parin suurena yleisötapahtumana pidetyn karsintafinaalin jälkeen karsinta pidettiin tällä kertaa Ylen tv-studiossa 2. Finaali lähetettiin lauantaina 6. maaliskuuta ja televisioitiin suorana YLE TV1:ssä kello 21.15–22.45. Finaalin väliaikanumeroina esiintyivät Niklas Strömstedt ja Helen Hoffner. Voittajan valitsivat 11 Suomen paikkakunnalle kootut alueraadit. Karsintaa seurasi 1 324 000 televisiokatsojaa. Kapellimestarina toiminut Olli Ahvenlahti lisäksi sävelsi yhden kahdeksasta kilpailukappaleesta, Arja Korisevan kappaleen "Sulta laulun sain".
Tulos

| Sija | Esittäjä | Kappale | Lauluntekijä(t) | Pisteet |
| --- | --- | --- | --- | --- |
| 1. | Katri Helena | Tule luo | Matti Puurtinen (säv.), Jukka Saarinen (san.) | 96 p. |
| 2. | Arja Koriseva | Sulta laulun sain | Olli Ahvenlahti (säv.), Hector (san.) | 77 p. |
| 3. | Arja Koriseva | Vain taivas yksin tietää | Kisu Jernström (säv.), Kassu Halonen (säv.), Vexi Salmi (san.) | 65 p. |
| 4. | Marjorie | Legenda | Cris Owen (säv.), Pia Partanen (san.) | 52 p. |
| 5. | Katri Helena | Viesti | Jukka Kuoppamäki (säv. & san.) | 48 p. |
| 6. | Paula Koivuniemi | Päivä kerrallaan | Erik Lindström (säv.), VeePee Lehto (san.) | 37 p. |
| 7. | Marjorie | Aika eteenpäin vain kulkee | Pepe Willberg (säv.), Kirsti Willberg (san.) | 33 p. |
| 8. | Paula Koivuniemi | Sammunut rakkaus | Esa Nieminen (säv.), Kaisu Liuhala (san.) | 21 p. |
Tulos > Pistetaulukko

| Kappale | Rovaniemi | Kajaani | Vaasa | Jyväskylä | Joensuu | Lappeenranta | Pori | Tampere | Lahti | Turku | Helsinki | Yhteensä |
| --- | --- | --- | --- | --- | --- | --- | --- | --- | --- | --- | --- | --- |
| Päivä kerrallaan | 4 | 2 | 5 | 1 | 2 | 4 | 3 | 4 | 1 | 1 | 10 | 37 |
| Tule luo | 10 | 10 | 10 | 10 | 10 | 8 | 5 | 8 | 10 | 10 | 5 | 96 |
| Vain taivas yksin tietää | 5 | 5 | 8 | 5 | 8 | 5 | 4 | 6 | 8 | 8 | 3 | 65 |
| Legenda | 8 | 8 | 2 | 2 | 5 | 6 | 6 | 3 | 2 | 4 | 6 | 52 |
| Sammunut rakkaus | 1 | 1 | 3 | 4 | 1 | 1 | 1 | 2 | 3 | 3 | 1 | 21 |
| Viesti | 2 | 4 | 4 | 8 | 4 | 2 | 8 | 5 | 5 | 2 | 4 | 48 |
| Sulta laulun sain | 3 | 6 | 6 | 6 | 6 | 10 | 10 | 10 | 6 | 6 | 8 | 77 |
| Aika eteenpäin vain kulkee | 6 | 3 | 1 | 3 | 3 | 3 | 2 | 1 | 4 | 5 | 2 | 33 |
Aiheesta muualla

Voittoesitys Ylen Elävässä arkistossa
Koko karsintafinaali Ylen Elävässä arkistossa
Suomen euroviisukarsinta 1993 Internet Movie Databasessa (englanniksi)
Suomen euroviisukarsinnat (1961–2011) ja Uuden Musiikin Kilpailu (2012–)
| --- | --- |
1960–:   1961  1962  1963  1964  1965  1966  1967  1968  1969 
1970–:   1970  1971  1972  1973  1974  1975  1976  1977  1978  1979 
1980–:   1980  1981  1982  1983  1984  1985  1986  1987  1988  1989 
1990–:   1990  1991  1992  1993  1994  1995  1996  1997  1998  1999 
2000–:   2000  2001  2002  2003  2004  2005  2006  2007  2008  2009 
2010–:   2010  2011  2012  2013  2014  2015  2016  2017  2018  2019 
2020–:   2020  2021  2022  2023  2024  2025
Oikeustoimilaki

| Oikeustoimilaki |
| --- | --- |
Oikea nimi:  Laki varallisuusoikeudellisista oikeustoimista
Vaikutusalue:  Suomi
Säädöskokoelmassa:  228/1929
Annettu:  13.6.1929
Voimassa:  1.7.1929 alkaen
Muutokset
  956/1982  1260/1994  810/1996  449/1999  128/2004  
Oikeustoimilaki (SDK 228/1929), varsinaiselta nimeltään laki varallisuusoikeudellisista oikeustoimista (ruots. lag om rättshandlingar på förmögenhetsrättens område), on Suomessa vuonna 1929 voimaan tullut laki. Laissa säädetään varallisuusoikeudellisten sopimusten tekemisestä, valtuutuksesta varallisuusoikeudellisiin oikeustoimiin sekä sellaisten oikeustoimien pätemättömyydestä.
Valtalaji

Valtalaji on eliölaji, joka on selvästi runsas, joko biomassaltaan tai yksilömäärältään.
Valtalajit Suomessa

Kuusimetsässä valtalajina on kuusi puukerroksessa, mustikka kenttäkerroksessa ja kerrossammal pohjakerroksessa.
Bill ja Melinda Gatesin säätiö

Bill ja Melinda Gatesin säätiön logo.
Bill ja Melinda Gatesin säätiö (engl. Bill & Melinda Gates Foundation) on maailman suurin avoimesti toimiva hyväntekeväisyysjärjestö. Sen päämäärä on tarjota elämän pelastavia terveystuotteita ja teknologiaa maailman köyhimpiin osiin. Järjestön perustivat Bill Gates ja Melinda Gates vuonna 2000. Järjestön päämaja on Seattlessa.
Toiminnot

Säätiö on rahoittanut AIDS-, tuberkuloosi- ja malaria-rokotteiden tutkimusta, AIDS-sairaita Botswanassa ja lasten rokotusprojekteja Intiassa ja Afrikassa. Tammikuussa 2005 säätiö myönsi kansainväliselle rokotesäätiölle 750 miljoonaa dollaria polio-, kurkkumätä-, hinkuyskä-, tuhkarokko- ja keltakuumerokotevalmistukseen. Säätiö tukee kirjastoja ja opiskelijoita. Noin 100 uutta ulkomaista opiskelijaa tuetaan vuosittain opiskeluun Cambridgen yliopistossa (Gatesin stipendi, 210 miljoonaa dollaria vuonna 2000). Kolme neljäsosaa koko rahoituksesta annetaan kansainvälisiin projekteihin.
Säätiö on lahjoittanut yhteensä 287 miljoonaa dollaria eri HIV/AIDS-tutkimuksiin. Säätiö lahjoitti 500 000 dollaria vuonna 2005 Kashmirin maanjäristyksen avustuksiin.
Vuonna 2004 säätiö lahjoitti 720 miljoonaa dollaria Yhdysvaltain koulujen parantamiseen. Se on avustanut myös älykkään suunnittelun ajajana tunnettua Discovery Institutea kymmenellä miljoonalla dollarilla. Ehtona lahjoitukselle on, että DI saa käyttää sitä vain Cascadia Center -projektiin, jossa opintojen aiheena on Yhdysvaltain luoteisten osavaltioiden liikenne.
Suomessa säätiö on myöntänyt Helsingin kaupunginkirjastolle miljoonan dollarin suuruisen tunnustuksen hyvästä, Internetin käyttömahdollisuuksia edistävästä työstä. Kansanterveyslaitos on saanut säätiöltä tukea pneumokokkitutkimukseen vuonna 2005.
Säätiön tavoitteena on hävittää malaria vuoteen 2040 mennessä. Säätiö on aloittanut työskentelyn malarian hävittämiseksi vuonna 2007 ja sen kumppani on Malaria No More -järjestö.
Lahjoitukset

Kesäkuussa 2006 Warren Buffett ilmoitti lahjoittavansa järjestölle noin 30 miljardin dollarin arvosta osakkeita. Lahjoitus kaksinkertaisti järjestön varallisuuden lähes 60 miljardiin dollariin. Gates-säätiön varat vuonna 2005 olivat 29,1 miljardia dollaria, ja se jakoi avustuksia 1,36 miljardia dollaria. Warren Buffettin vuosittain lahjoittamat 1,5 miljardia dollaria tuli ilmeisesti jakaa vuoden sisällä. Bill Gates ilmoitti, että hän poistuu Microsoftista heinäkuussa 2008 ja alkaa hoitaa säätiötä. Gates pysyi edelleen Microsoftin hallituksen puheenjohtajana ja asiantuntijana avainprojekteille.
Kritiikki

Osa konservatiiveista kritisoi säätiön tukevan abortteja ja ehkäisyä. Projektien arvostellaan keskittyvän lyhyen aikavälin ongelmiin ja lisäävän köyhien maiden riippuvuutta lännestä, sen sijaan että tuettaisiin niiden omaa taloutta. Säätiön väitetään hoitavan vain Yhdysvaltojen valtion systemaattisesti alirahoittamia koulutus- ja sosiaalitehtäviä poliittisin päämäärin ja antaen toimintojen valvontatehtävät viranomaisten sijaan säätiölle. Gatesin säätiöllä on osakkeita lääkeyrityksistä (esimerkiksi Merck ja Pfizer), jotka taistelevat halvempia geneerisiä lääkkeitä vastaan ja saattavat hyötyä rokoteprojekteista ja -tutkimuksesta.
Aiheesta muualla

Wikimedia Commonsissa on kuvia tai muita tiedostoja aiheesta .
Bill & Melinda Gates Foundationin virallinen sivusto
Monopol der Wohltaten ZEIT online, 28.06.2006
Bill ja Melinda Gates vuonna 2009.
Edward Furlong

| Edward Furlong |
| --- | --- |
 Edward Furlong vuonna 2009.
Henkilötiedot
Koko nimi:  Edward Walter Furlong
Syntynyt: 2. elokuuta 1977 (ikä 47) Glendale, Kalifornia
Aiheesta muualla
IMDb 
Elonet
AllMovie
Edward Walter Furlong (s. 2. elokuuta 1977) on yhdysvaltalainen näyttelijä, jonka tunnetuimmat roolisuoritukset ovat nuori John Connor elokuvassa Terminator 2 – Tuomion päivä ja Danny Vinyard elokuvassa American History X.
Elämäkerta

Sukujuuriltaan meksikolais-venäläinen Edward Furlong syntyi Glendalessa, Kaliforniassa. Hän vietti lapsuutensa setänsä ja tätinsä Sean ja Nancy Furlongin luona. Hän ei ollut kiinnostunut näyttelemisestä, kunnes tuottaja Gale Anne Hurd lähestyi häntä pasadenalaisella nuorisokerholla syyskuussa 1990 ja tarjosi John Connorin roolia tulevassa Terminator 2 – Tuomion päivässä. Hän voitti roolistaan MTV Movie Awardin parhaasta läpimurtoroolista sekä Saturn Sci-Fi -palkinnon parhaana nuorena näyttelijänä. Edward tunnetaan myös eläinten oikeuksien puolustajana: hän on PETA:n jäsen.
Furlong on esiintynyt elokuvissa monien merkittävien näyttelijöiden, kuten Meryl Streepin sekä Liam Neesonin, kanssa. Vuonna 1998 hän sai toisen tärkeän roolin elokuvassa American History X näyttelijä Edward Nortonin rinnalla. Seuraavana vuonna hän esiintyi Detroit Rock Cityssä. Steve Buscemin ohjauksessa Elukkatehdas (2000) hän esitti pääroolia, nuorukaista joka tuomitaan vankilaan pienehköstä huumerikoksesta; vastanäyttelijänä oli Willem Dafoe.
Vuonna 1993 Edward esiintyi Aerosmithin musiikkivideossa nimeltä ”Living on the Edge” ja on myöhemmin esiintynyt muun muassa Metallican videossa ”The Unnamed Feeling”. Edward esitti myös Jimmy Cuervon roolia elokuvassa The Crow: Wicked Prayer (2005)
Furlongin oli tarkoitus jatkaa rooliaan John Connorina vuoden 2003 elokuvassa Terminator 3: Koneiden kapina, mutta se ei toteutunut hänen huume- ja alkoholiongelmiensa takia..
Yksityiselämä

Edward Furlong oli avioliitossa vuosina 2006–2009 näyttelijä Rachael Bellan kanssa ja heillä on yhteinen poika (s. 2006). Furlong on aikoinaan seurustellut muun muassa seuraavien henkilöiden kanssa: Soleil Moon Frye, Jacqueline Louise Domac, Natasha Lyonne, Paris Hilton, Jolene Blalock, Liz Levy.lähde?
Filmografiaa

1991: Terminator 2 – Tuomion päivä (Terminator 2 - Judgment Day) – John Connor
1992: Sydämensärkijöitä (American Heart)
1992: Uinu, uinu lemmikkini 2 (Pet Sematary 2) – Jeff Matthews
1993: Meidän talo (A Home of Our Own) – Shayne Lacey
1994: Brainscan – Michael Bower
1994: Pikku Odessa (Little Odessa)
1995: Ruohojen harppu (The Grass Harp)
1996: Painajainen keskellä päivää (Before and After) – Jacob Ryan
1998: American History X – Danny Vinyard
1998: Pecker – Pecker
2000: Elukkatehdas (Animal Factory) – Ron Decker
2003: Murha verkossa (Three Blind Mice)
2006: Brotherhood of Evil (The Covenant: Brotherhood of Evil)
2006: The Visitation
2007: Living and Dying (Living & Dying)
2009: Darfur (Attack on Darfur)
2009: Night of The Demons
2012: For the Love of Money
2019: Terminator: Dark Fate – John Connor
Aiheesta muualla

Edward Furlong Internet Movie Databasessa. (englanniksi)
Eddie Furlong Zone
Guilherme Morais

Guilherme Morais (s. 2. maaliskuuta 1996) on portugalilainen ammattilaisjalkapalloilija, joka pelaa keskikenttäpelaajana Veikkausliigan FC Hakassa.
Ennen Hakaa Morais pelasi kaksi kautta Portugalin toiseksi korkeimmalla sarjatasolla SC União Torreense -joukkueessa. Keväällä 2024 Hakan pelaajat äänestivät hänet kapteeniksi.
Jake McCabe

| Jake McCabe |
| --- | --- |

Henkilötiedot
Syntynyt: 12. lokakuuta 1993 (ikä 31) Eau Claire, Wisconsin
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  95 kg
Seura
Seura:  Toronto Maple Leafs
Sarja:  NHL
Pelinumero:  22
Pelaajaura
Pääsarjaura:  2014–
Aik. seurat:  Buffalo Sabres (NHL) Chicago Blackhawks (NHL)
NHL-varaus:  44. varaus, 2012 Buffalo Sabres
| Mitalit> Maa:   Yhdysvallat.Miesten jääkiekko.U20 MM-kisat  | Mitalit> Maa:   Yhdysvallat.Miesten jääkiekko.U20 MM-kisat  | Mitalit> Maa:   Yhdysvallat.Miesten jääkiekko.U20 MM-kisat  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ufa 2013 | – |  |
Jake McCabe (s. 12. lokakuuta 1993 Eau Claire, Wisconsin) on yhdysvaltalainen jääkiekkoilija, pelipaikaltaan puolustaja. Hän pelaa NHL-seura Toronto Maple Leafsissä, jota ennen hän pelasi NCAA-yliopistokiekkoa Wisconsinin yliopiston joukkueessa ja Buffalo Sabresissa sekä Chicago Blackhawksissa. Sabres varasi McCaben toisella kierroksella 44. pelaajana vuoden 2012 varaustilaisuudessa.
Helmikuussa 2023 Blackhawks kauppasi McCaben, Sam Laffertyn, viidennen kierroksen varausvuoron vuoden 2024 varaustilaisuudessa ja viidennen kierroksen varausvuoron vuoden 2025 varaustilaisuudessa Toronto Maple Leafsiin vaihdossa Joey Andersoniin, Pavel Gogoleviin, ensimmäisen kierroksen varausvuoroon vuoden 2025 varaustilaisuudessa ja toisen kierroksen varausvuoroon vuoden 2026 varaustilaisuudessa.
Lonakuussa 2024 McCabe solmi Maple Leafsin kanssa viisivuotisen ja yhteensä 22,55 miljoonan dollarin arvoisen jatkosopimuksen.
Roger Waters

| George Roger Waters |
| --- | --- |
 Roger Waters Brasiliassa vuonna 2007
Henkilötiedot
Syntynyt: 6. syyskuuta 1943 (ikä 81) Great Bookham, Surrey
Ammatti:  Muusikko, laulunkirjoittaja, säveltäjä, tuottaja
Muusikko
Aktiivisena:  1964-
Tyylilajit:  Progressiivinen rock, psykedeelinen rock, art rock, hard rock, ooppera
Soittimet:  Laulu, Basso, Kitara, Syntetisaattori, Klarinetti, Trumpetti
Yhtyeet:  Pink Floyd, The Bleeding Heart Band
Levy-yhtiöt:  Capitol, Columbia, Sony, Harvest
Aiheesta muualla
rogerwaters.com
  [ Muokkaa Wikidatassa ] [ ohje ]  
George Roger Waters (s. 6. syyskuuta 1943 Great Bookham, Surrey) on englantilainen muusikko ja lauluntekijä.
Waters on tunnetuin urastaan Pink Floydin basistina, laulajana ja lauluntekijänä vuosina 1965–1985. Tämän jälkeen hän ryhtyi jo lähes neljä vuosikymmentä kestäneelle soolouralleen.
Elämä

Waters vietti nuoruutensa Cambridgessa. Watersin isä Eric Fletcher Waters oli kommunisti. Hän osallistui toiseen maailmansotaan ja kuoli Anzion maihinnousussa vuonna 1944 Rogerin ollessa vasta vuoden ikäinen. Rogerin isän kuolema vaikutti lopulta erittäin vahvasti koko Pink Floydin tuotantoon, varsinkin The Wall ja The Final Cut -albumeilla. Vaikutuksen voidaan kuitenkin katsoa alkaneen jo Pink Floydin toisella albumilla, jonka kappale "Corporal Clegg" kertoo korpraalista, joka "voitti" itselleen puujalan vuonna 1944.
Watersin muutettua Lontooseen arkkitehtuuria opiskelemaan hän tapasi Nick Masonin ja Richard Wrightin. Watersin lapsuudenystävä Syd Barrett oli myös Lontoossa. Neljä kaverusta päättivät perustaa yhtyeen. Nimeksi tuli monen mutkan kautta lopulta The Pink Floyd Sound, joka muuttui myöhemmin lopulliseen muotoon "Pink Floyd". Aluksi Syd Barrett teki suurimman osan sävellys- ja sanoitustyöstä, mutta Waters teki jo yhtyeen ensimmäiselle levylle yhden täysin oman kappaleen, "Take Up Thy Stethoscope And Walk". Myöhemmin Barrettin mielenterveyden heikennettyä Waters otti suuremman kontrollin yhtyeestä. Lopulta Barrettin korvasi David Gilmour. Pink Floydin tunnetuin kokoonpano oli näin saanut muotonsa.
Vaikka alkuperäiskokoonpanokin oli saanut suosiota etenkin Lontoon undergroundliikkeen keskuudessa, keräsi uusi kokoonpano vieläkin laajempaa mainetta rikkoen platinarajan useita kertoja 1970-luvulla The Dark Side of the Moon, Wish You Were Here, Animals ja The Wall -levyillään. 1970-luvun lopulla Gilmourin ja Watersin välit viilenivät jäätymispisteeseen, ja kun vuoden 1985 tienoilla yhtyeen manageri Steve O'Rourke kysyi Watersilta uudesta levystä ja maailmankiertueesta, vastasi Waters yhtyeen hajonneen olettaen, että Gilmour, Mason ja Wright lähtisivät suosiolla soolourilleen. Tämän suhteen Waters oli kuitenkin väärässä, sillä Gilmour, Mason ja Wright päättivät jäädä yhtyeeseen. Ratkaisu sai Watersin raivostumaan, ja tästä seurasikin useita oikeudenkäyntejä pitkin 1980-lukua. Kolmihenkinen Pink Floyd levytti vielä kaksi levyä ilman Watersia. Waters aloitti varsinaisen soolouransa levyttämällä The Pros and Cons of Hitch Hiking -levynsä vuonna 1984. Watersin toiseksi uusin sooloalbumi on vuonna 2005 valmistunut ooppera Ça Ira, joka kertoo Ranskan vallankumouksesta. Watersin viimeisin sooloalbumi on vuonna 2017 ilmestynyt Is This the Life We Really Want?
Waters esiintyi ensimmäisen kerran Suomessa vuonna 2002, kun hänen In The Flesh -maailmankiertueensa poikkesi Hartwall Areenalla.
Huhtikuussa 2010 Waters ilmoitti tekevänsä The Wall Live -kiertueen, jonka settilista kattaa The Wall -levyn kokonaisuudessaan.
Kiertue alkoi Pohjois-Amerikasta syyskuussa 2010. Waters esiintyi kiertueellaan myös Suomessa, Hartwall Areenalla 27. ja 28. huhtikuuta 2011.
Roger Waters esiintyi Us+Them-kiertueella myös Suomessa Hartwall  Areenalla 21. elokuuta 2018.
Poliittiset kannanotot

Waters on ollut myös poliittisesti aktiivinen ja kritisoinut voimakkaasti Israelin rakentamaa turva-aitaa, jonka hän katsoo olevan palestiinalaisia sortava rasistinen muuri. Waters on myös tukenut Gazan tueksi järjestettävää väkivallatonta marssia.
Elokuussa 2022 Waters puolusti Kiinan Taiwan-politiikkaa ja syytti presidentti Joe Bidenia sotarikolliseksi. Hän ihmetteli, miksei Yhdysvallat kannusta Ukrainan presidenttiä kyseenalaistamaan sodan tarpeellisuutta. Watersin mielestä oli "paskapuhetta", kun toimittaja ilmeisesti uiguureihin viitaten sanoi Kiinan polkeneen ihmisoikeuksia ja lahdanneen omiaan.
Viikkoa ennen Venäjän hyökkäystä Waters oli sanonut Russia Todayn haastattelijalle hyökkäyspuheiden olevan "hevonpaskaa" ja Venäjää demonisoivaa propagandaa. Muut Pink Floydin jäsenet palasivat yhteen konsertoidakseen Ukrainan puolesta, ja David Gilmour kertoi pettymyksestä Watersiin.
Tuotanto (epätäydellinen)

The Pros and Cons of Hitch Hiking (1984)
When The Wind Blows (1986)
Radio K.A.O.S. (1987)
Radio Waves (EP, 1987)
The Wall: Live in Berlin (1990)
Amused To Death (1992)
In the Flesh Live (2000)
Flickering Flame - The Solo Years Volume 1 (2002)
To Kill the Child / Leaving Beirut (2004)
Ça Ira (2005)
Is This the Life We Really Want? (2017)
Soolokiertueet

In the Flesh (1999–2002)
The Dark Side of the Moon Live (2006)
The Dark Side of the Moon Live (jatkokiertue) (2007)
The Wall Live (2010–2012)
Us + Them Tour (2017–2018)
Aiheesta muualla

Kuvia tai muita tiedostoja aiheesta Roger Waters Wikimedia Commonsissa
Waters vuonna 2006.
Digital Chocolate

| Digital Chocolate |
| --- | --- |
Perustettu:  2003
Perustaja:  Trip Hawkins
Lakkautettu:  2013
Toimiala:  videopeliteollisuus
Tuotteet:  mobiilipelit
Infobox OKVirheellinen NIMI-arvo: 
Digital Chocolate on yhdysvaltalainen pelitalo, joka on erikoistunut mobiili- ja Facebook-peleihin. Yhtiö on julkaissut pelejä myös Google+-palvelussa. Vuonna 2013 yritys sulki Helsingin studionsa.